Eliza er frá Filipseyjum og hefur búið á Íslandi um árabil . Hún hefur starfað sem skólaliði og sem leiðbeinandi á frístundaheimili . Elizu hefur alltaf dreymt um að verða kennari og er að láta þann draum rætast og er í námi samhliða starfi . Eliza verður leiðbeinandi á Kletti í vetur . Ellen Marta verður hægri hönd okkar í skólanum í vetur þar sem hún mun sinna alls kyns verkefnum , allt frá því að svara í símann og aðstoða við þau fjölþættu verkefni sem koma upp á hverjum degi . Ellen Marta hefur alls konar reynslu og er mikil tungumálamanneskja , hún talar m.a. íslensku , pólsku , ensku , dönsku og táknmál . Hún hefur áratuga reynslu af því að vinna með börnum . Hún er skapandi í starfi og vinnur með tónlistarsköpun barna í Urriðaholtsskóla ásamt því að vera svæðisstjóri á Krika . Guðmunda kennir lestur á yngsta stigi ásamt smiðjum list - og verkgreina á leik - og yngsta stigi . Harpa er stúdent frá Verslunarskóla Ísland en stundar í dag nám við Háskóla Íslands í íslensku . Hrefna er leikskólakennari að mennt og hefur langa og farsæla reynslu af því að vinna með börnum . Hún hefur m.a. verið leikskólakennari , deildarstjóri og skólastjóri á leikskólum , bæði starfað hérlendis sem og erlendis . Hún er mikil útivistarkona og meðal annars verið landvörður á sumrin ásamt því að vera mikil hannyrðakona . Hrefna er svæðisstjóri á Klifi . Háskólamenntaður starfsmaður í leikskóla Magdalena er jógakennari með masterspróf í fjölmiðlafræði og ljósmyndun og starfaði sem blaðamaður í heimalandi sínu Póllandi í 7 ár . Eftir að hafa ferðast um Ísland á hjóli þar sem hún gisti í tjaldi í tvo mánuði við vinnu á umfjöllun um Ísland ákvað hún að söðla algjörlega um og að hér vildi hún eiga heima . Magdalena er að læra íslensku og er leiðbeinandi á Keldu ásamt því að kenna jóga . Margrét eða Magga eins og hún er yfirleitt kölluð er leikskólakennari með diplóma í stjórnun og mikill reynslubolti á því sviði bæði í starfi með börnum og við leikskólastjórn . Hún er mikil áhugamanneskja um skapandi leikskólastarf og opin efnivið og er svæðisstjóri á Klöpp . Háskólamenntaður starfsmaður í leikskóla Martyna er líffræðingur að mennt og er að ljúka doktorsnámi í þeirri grein frá Póllandi . Henni er mjög umhugað um umhverfið og umhverfismennt . Hún býr til eigin sápur og lífrænum efnum og jurtum sem eru einstakar í alla staði . Martyna er leikskólaleiðbeinandi á Keldu . Sigurbjörg eða Sibba eins og hún er ávallt kölluð , ætlar að sinna ýmsum störfum í Urriðaholtsskóla . Hún ætlar m.a. að sjá um þvottinn frá leikskólanum ásamt því að sinna kaffistofu starfsmanna og aðstoða við hádegisverð grunnskólabarna . Sibba hefur góða reynslu af því að vinna með börnum á öllum aldri , bæði í leik - og grunnskóla . Hún er ákaflega skapandi og mikil handavinnukona .